CELEX: 32014R0453
Language: sl
Date: 2014-04-29 00:00:00
Title: Izvedbena uredba Komisije (EU) št. 453/2014 z dne 29. aprila 2014 o uvrstitvi določenega blaga v kombinirano nomenklaturo

6.5.2014   
            
            
               SL
            
            
               Uradni list Evropske unije
            
            
               L 133/27
            
         IZVEDBENA UREDBA KOMISIJE (EU) št. 453/2014
   z dne 29. aprila 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1), ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa ji dodaja dodatne pododdelke in se predpiše s posebnimi določbami Unije, da bi se lahko uporabljali tarifni in drugi ukrepi v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznake KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. aprila 2014
      
         
            Za Komisijo
         
         
            V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti, UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Aparat (t. i. „TV simulator“) v plastičnem ohišju s prosojnim pokrovom na sprednji strani in z merami približno 8 × 7 × 6 cm.
                  Aparat je opremljen s štirimi svetlečimi diodami (LED) za ustvarjanje svetlobe, kremenovim kristalom, tipalom za mrak, merilnikom časa, prikazovalnikom za način delovanja in upravljalnimi stikali. Vsebuje napajalnik električne energije.
                  Aparat simulira vklopljen televizijski sprejemnik, tako da ustvarja naključno utripajočo svetlobo različne intenzivnosti in barve v vnaprej programiranem časovnem obdobju. Vzbuja vtis, da so v hiši navzoči ljudje, namen tega pa je odvračanje vlomilcev.
               
               
                  9405 40 39
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 9405, 9405 40 in 9405 40 39.
                  Funkcija aparata je ustvarjanje naključno utripajoče svetlobe z izključnim namenom simulacije vklopljenega televizijskega sprejemnika. Ker naključno utripajoča svetloba ne služi nobenemu signalizacijskemu namenu, je uvrstitev pod tarifno številko 8531 kot aparat za vizualno signalizacijo izključena (glej tudi pojasnjevalne opombe harmoniziranega sistema za tarifno številko 8531, prvi odstavek).
                  Ker ima izdelek vse objektivne značilnosti svetilk pod tarifno številko 9405, ga je treba uvrstiti pod oznako KN 9405 40 39 kot druge električne svetilke in pribor zanje iz plastičnih materialov.